Diari Oficial de la Generalitat Valenciana


Sumari del DOGV 9926, del 30-08-2024 (2024/8464)

RESOLUCIÓ de 7 d'agost de 2024, per la qual es concedixen les subvencions en matèria de projectes de desplegament del Pla de Salut de la Comunitat Valenciana en els seus municipis.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9926

Data del DOGV
:   30-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8464

CVE
:   ASBS-A-3741-4484

Data del document
:   07-08-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública
    * salut pública
    * administració local

De conformitat amb el que es disposa en l'article 9 de l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades a promoure projectes relacionats amb la salut pública (DOGV 8503, 11.03.2019), l'òrgan competent per a dictar les resolucions és la persona titular de la direcció general amb competències en matèria de salut pública, que actua per delegació de la titular de la Conselleria de Sanitat.

Per Resolució de 11 de març de 2024, de la Conselleria de Sanitat, es convoquen subvencions destinades a projectes de desplegament del Pla de Salut de la Comunitat Valenciana en els seus municipis (DOGV 9817, 27.3.2024).

Per Resolució de 10 d’abril de 2024, de la Direcció General de Salut Pública, de la Conselleria de Sanitat, es nomena la comissió d'avaluació d'aquesta subvenció.

Amb data 3 de maig de 2024 es publica en la web de la Conselleria de Sanitat en la seu electrònica de la Generalitat el llistat provisional de sol·licituds admeses i excloses, concedint un termini de deu dies per a l'esmena per part de les entitats interessades.

Havent finalitzat el termini per a l'esmena de sol·licituds, la comissió avaluadora mitjançant acord de 23 de maig de 2024, publica en la web de la citada conselleria el llistat definitiu de sol·licituds admeses i excloses.

Amb data 6 de juny de 2024 es publica en la web de la Conselleria de Sanitat la proposta de resolució provisional de concessió de les subvencions, concedint a les entitats interessades un termini de deu dies per a formular al·legacions.

Vista l'acta de la comissió avaluadora de data 30 de maig de 2024, que finalitza el procés d'avaluació,

RESOLC

*Primer*

Concedir les subvencions a les entitats que es relacionen en l'annex I per a projectes de desplegament del Pla de Salut de la Comunitat Valenciana, per un import global màxim de 210.000 € (dos cent deu mil euros), amb càrrec al programa pressupostari de la Conselleria de Sanitat 413A00, del capítol IV, codi línia comptable S0144.

*Segon*

D'acord amb la puntuació obtinguda per les entitats que han superat la puntuació mínima que dona dret a la subvenció, es relaciona en l'annex I les entitats beneficiàries amb l'import total de la subvenció concedida.

*Tercer*

S'inclou en l'annex II les subvencions denegades.

*Quart*

S'estableix com a pla de control de l'efectiva realització de l'activitat subvencionada, d'acord a l'art. 16 de l'Ordre 1/2019, la pràctica d'un control administratiu (estudi de la documentació programàtica i financera) de totes les subvencions concedides sobre la totalitat de la subvenció. D'altra banda, s'exigirà, entre els mesos de gener i febrer de l'exercici pressupostari següent al pla de control, un informe sobre l'efectiva i correcta realització de l'activitat subvencionada i el compliment de la finalitat per a la qual es va concedir la subvenció.

*Cinqué*

Qualsevol sol·licitant podrà renunciar a la subvenció concedida amb anterioritat al deslliurament dels fons, de manera expressa i per qualsevol mitjà que permeta la seua constància. En el cas que es produïsca la renúncia d'algun dels beneficiaris a la subvenció, es procedirà d'acord amb el que s'estableix en l'article 13 de la citada Ordre 1/2019.

*Sisé*

El termini i la forma de presentació de la justificació de les subvencions serà l'establit en l'article 15 de la citada Ordre 1/2019.

*Seté*

S'hauran de complir amb les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en el capítol 2 de la Llei 19/2013, de 9 de desembre, de transparència, accés a la informació pública i bon govern, i en l'article 18 de la Llei 38/2003, de 17 de novembre, general de subvencions.

Aquesta informació podrà publicar-se en el portal web de l'entitat o bé a través de la plataforma TEP - Transparència Entitats Privades, de GVA Oberta (<https://gvaoberta.gva.es/tep).>

*Huité*

Contra la present resolució, que esgota la via administrativa, es podrà interposar un recurs potestatiu de reposició en el termini d'un mes a comptar des de l'endemà de la seua notificació o ser impugnats directament davant l'ordre jurisdiccional contenciós administratiu, de conformitat amb el que es disposa en l'article 123 la Llei 39/2015, d'1 d'octubre, del procediment administratiu comú de les administracions públiques.

  

València, 7 d'agost de 2024

(p. d. Orde 1/2019, de 28 de febrer; DOGV 8503, 11.03.2019)

Ruth Usó Talamantes

Directora general de Salut Pública

Esta disposició conté annexos. Consulteu-ne la versió en PDF.